पुलिस ने मक्सीरोड पर आतंक फैलाने वालों को कान पकड़कर बैठक लगवाई
उज्जैन | गुंडा अभियान में रविवार को माधवनगर पुलिस ने मक्सीरोड पर आतंक फैलाने वाले गुंडों को क्षेत्र में कान पकड़कर बैठक लगवाई। बदमाश आदतन अपराधी है।
टीआई माधवनगर एमएस परमार ने बताया मक्सीरोड, किशनपुरा, गोपालपुरा, कंचनपुरा, गणेश नगर में अर्जुन उर्फ सुनहरी, अजय उर्फ जुड्डा, मनीष उर्फ गोलू, गोविंद उर्फ बिल्ली, करण और मिलिंद ने लोगों को परेशान कर रखा है। आए दिन इनके द्वारा अपराधों की शिकायतें मिलती है। मक्सीरोड सब्जी मंडी में भी बदमाशों ने व्यापारियों से हफ्ता वसूली जैसे अपराध किए है। पुलिस ने इन्हीं क्षेत्रों में रविवार को गुंडों का जुलूस निकालकर लोगों के मन से भय निकालने का प्रयास किया है। माधवनगर थाना क्षेत्र के और भी गुंडों को लिस्टेड किया गया है।
hin_Deva hin_Deva hin_Deva